آمریکا مرکزی کشفیات تشکیلاتی (سیا)، گیزلی‌لیگی قال‌دیریلان 11 میلیون‌دان چوخ سندی اینترنت صحیفه‌سی اوزرین‌دن یایینلادی.
دؤورون آمریکا باشقانی بیل کلینتونون 1995-جی ایلده چیخاردیغی باشقان‌لیق فرمانی ایله 25 ایل و اوزری، تاریخی اهمیتی اولان سندلری شفاف‌لیق گریی توپلوما آچما مجبوریتی گتیریلمیشدی.
سیا، بو قرار اویغون اولا‌راق حاضرلیق‌لارینی تاماملایا‌راق بلگه‌لردکی گیزلی‌لیگی قالدیریب یایینا آچمیشدی آنجاق سندلره چاتا بیلمک اوچون ایلیشکیلرین مریلنددکی میلی آرشیوه گئده‌رک بو مقصدله آیریلان 4 بیلگی‌سایاری ایستیفاده ائتمه‌سی لازیم ایدی.
گیرمک چتین‌لیگینه باخمایا‌راق ژورنالیست و آراشدیرماچی‌لار 1 میلیون‌دان چوخ سندی بو بیلگیسایارلاردان تامین ائده‌رک یایینلامیشدی.
توپلومدان گلن چوخ باسقی‌نین آردین‌دان سیا کئچن ایل سؤز وئردیگی کیمی بو آی گیزلی‌لیگی قال‌دیریلان سندلری بوتون اینترنت ایستیفادچی‌لری‌نین مراجعتینه آچدی.
ویتنام و کوره ساواش‌لاری، سویوق ساواش دؤورو، عفو و تئلئپاتی فایل‌لاری کیمی 11 میلیونو آشان سیا سندینه آرتیق اینترنت اوزرین‌دن اولاشیلابیلیر.
""https://www.cia.gov/library/readingroom/collection/crest-25-year-program-archive"  آدرسین‌دن چاتیلا‌بیلن سندلر اوچون سایتدا، آختارما موتورو سرویسی و کوبا کیمی بعضی تاریخی موضوعلاردا خصوصی باش‌لیق‌لار یئر آلیر.
